Diari Oficial de la Generalitat Valenciana


Sumari del DOGV 2793, del 17-07-1996 (1996/838817)

RESOLUCIÓ de 21 de maig de 1996, del conseller d'Obres Públiques, Urbanisme i Transports, per la qual s'aprova definitivament la correcció d'error del carrer Alqueria Benimassot del Pla General d'Ordenació Urbana de València.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2793

Data del DOGV
:   17-07-1996

Secció del DOGV
:   ALTRES DISPOSICIONS

Número del document
:   1996/838817


Data del document
:   21-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 21 de maig de 1996, del conseller d'Obres Públiques, Urbanisme i Transports, per la qual s'aprova definitivament la correcció d'error del carrer Alqueria Benimassot del Pla General d'Ordenació Urbana de València.   
El conseller d'Obres Públiques, Urbanisme i Transports, amb data 21 de maig de 1996, va adoptar la resolució que a continuació es transcriu:  
Vist l'expedient tramés per l'Ajuntament de València, relatiu a la correcció d'error al carrer Alqueria de Benimassot del Pla General d'Ordenació Urbana de València, i de conformitat amb els següents,  
Antecedents de fet  
Primer  
El Ple de l'Ajuntament de València, en la sessió del 27 d'octubre de 1995, va adoptar l'acord de considerar l'existència d'un error en el PGOU de València per l'omissió del passatge que dóna al carrer Alqueria de Benimassot i la seua rectificació, i el van trametre al conseller d'Obres Públiques, Urbanisme i Transports per a l'aprovació de la rectificació de l'error esmentat.  
Segon  
La ciutat de València té un pla general aprovat definitivament per resolució del conseller d'Obres Públiques, Urbanisme i Transports de data 28 de desembre de 1988.  
Tercer  
La Comissió Territorial d'Urbanisme de València, en la sessió de 24 d'abril de 1996, va emetre un informe favorable a l'aprovació definitiva de l'expedient de referència.  
Fonaments de dret  
Primer  
Respecte del procediment, en aquest cas, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, reguladora de l'Activitat Urbanística. Així mateix, s'han sol·licitat els diferents informes preceptius.  
Segon  
Pel que fa al fons de l'assumpte, la correcció plantejada té per finalitat dibuixar un passatge que dóna al carrer Alqueria de Benimassot que donarà accés al servei públic de l'illa delimitada pels carrers José Soto Micó, Síndic Mocholí, Alqueria de Benimassot i C/ en projecte. I afecta el plànol full 55 de la sèrie C del Pla General d'Ordenació Urbana.  
L'existència d'un error deriva del PERI Camí Reial assumit pel PGOU com a conseqüència d'al·legació estimada per acord plenari municipal de 26 d'abril de 1988, segons consta en l'annex 4/17 de les normes urbanístiques del PGOU, arran de la primera aprovació inicial del document. En aquest PERI apareix el passatge d'accés al servei públic interior de l'illa, passatge que apareix en el PGOU document de segona aprovació inicial i no apareix en el document d'aprovació provisional i definitiva; de tot açò es dedueix l'existència d'un error de dibuix.   
Tercer  
D'acord amb l'article 40.2 de la Llei 6/1994, reguladora de l'Activitat Urbanística, no hi ha objeccions ni impediments urbanístics legals que entrebanquen l'aprovació definitiva d'aquesta correcció d'error del PGOU de València.  
Quart  
El conseller d'Obres Públiques, Urbanisme i Transports és l'òrgan competent para resoldre l'aprovació definitiva dels plans generals -i de les seues modificacions-, de conformitat amb el que estableix l'article 38.3 de la Llei reguladora de l'Activitat Urbanística, en relació amb l'article 6.d del Decret 77/1996, de 16 d'abril, del Govern Valencià, que aprova el Reglament dels òrgans Urbanístics de la Generalitat Valenciana.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de València, resolc:  
Aprovar definitivament la correcció d'error del carrer Alqueria Benimassot del Pla General d'Ordenació Urbana de València.  
Aquesta resolució entra en vigor el mateix dia de la seua publicació en el Diari Oficial de la Generalitat Valenciana.  
Contra aquesta resolució, que posa fi a la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta. Per a la interposició del recurs esmentat serà requisit imprescindible que prèviament el recurrent en comunique a aquest òrgan la interposició. Tot això de conformitat amb el que estableixen els articles 57.2.f) i 58 de la Llei reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici de poder interposar qualsevol altre recurs que estime oportú.  
València, 21 de maig de 1996.- El conseller d'Obres Públiques, Urbanisme i Transports: Luis Fernando Cartagena Travesedo.